Čurapča
Čurapča (rus. Чурапча, jak. Чурапчы) – gyvenvietė Rusijoje, Jakutijoje, 177 km į rytus nuo Jakutsko. Uluso centras. Šalia gyvenvietės telkšo Čurapčos ežeras. Praeina Kolymos traktas. Veikia 4 vidurinės mokyklos, sporto mokykla-internatas, Čurapčos uluso gimnazija, sporto ir kūno kultūros institutas, politechnikos kolegija. Verčiamasi daugiausia gyvulninkyste, veikia mėsos ir pieno kombinatas.